DIÁKHANG | MŰHELYTERV
Generációs szakadékok és hidak
Tanár és diák - különbségek helyett működő kapcsolódások
1. Alapadatok
	Műhely címe
	Generációs szakadékok és hidak

	Rövid alcím / fókusz
	Eltérő tapasztalatok, közös megoldások

	Műhelygazda(k)
	A helyi megvalósítás szerint kijelölendő

	Korosztály / évfolyam
	9-12. évfolyam

	Javasolt csoportlétszám
	kb. 20-30 fő; 4-5 fős kiscsoportok

	Szükséges tér
	Mozgatható tanterem; projektor opcionálisan

	Tervezett időtartam
	☒ 45 perc   ☐ 90 perc

	VOICE-kapcsolódás
	☐ V   ☒ O   ☐ I   ☒ C   ☐ E

	Egyéb feltétel
	A generációs címkéket ne magyarázatként vagy minősítésként, hanem vizsgálandó feltevésként használjuk.


2. A műhely célja
A diákok generációs különbségekről szóló állításokat vizsgálnak meg, majd konkrét tanár-diák helyzetekben mindkét fél lehetséges szempontját megfogalmazzák. A cél, hogy a „mi és ők” logika helyett olyan hidakat tervezzenek, amelyek egy valódi iskolai félreértést vagy konfliktust működőbbé tehetnek.
A műhely nem generációs típusokat akar tanítani, hanem nyitottságot és együttműködést gyakoroltat: milyen tapasztalat, igény vagy kommunikációs különbség állhat a másik fél reakciója mögött?
A foglalkozás fő üzenete
„Nem kell ugyanolyannak lennünk ahhoz, hogy tudjunk egymástól tanulni.”
3. A műhely eredménye - „hangnyom”
Kiscsoportonként egy „híd” készül:
a választott probléma vagy konfliktus;
a diák lehetséges nézőpontja;
a tanár lehetséges nézőpontja;
egy mindkét fél számára működő javaslat;
egy első kipróbálható lépés.
A csoportok megjelölhetik azt a „hidat”, amelyet szerintük érdemes lenne később valódi tanár-diák párbeszédben továbbvinni.
4. Eszközök és előkészítés
	Szükséges eszközök
	A foglalkozás előtt előkészítendő

	Rövid ráhangoló videó - opcionális
	A videó technikai ellenőrzése

	Véleményvonal-feliratok
	4-5 állítás kiválasztása

	Témakártyák / produktumkártyák
	4-5 csoportfeladat előkészítése

	A3 lapok, filcek
	Csoportonként eszközök kikészítése

	Időmérő
	A bemutatók időkeretének kijelölése


5. A műhelyfoglalkozás részletes menete
Az időbontás a műhely saját logikájához igazodik. A részletes leírás célja, hogy a foglalkozás külön szóbeli magyarázat nélkül is megtartható legyen.
0-7 perc - Ráhangolás és gyors reakció
Funkció: Közös kiindulópont és saját tapasztalatok előhívása.
Mit csinálnak a diákok?
Rövid videót néznek a generációs különbségekről, vagy videó nélkül egy indító állításra reagálnak.
2-3 spontán reakciót mondanak: mi volt ismerős, mi volt vitatható?
Mit tesz a facilitátor?
Keretet ad: „A videó/állítás nem bizonyíték arra, hogy minden generáció ilyen. A saját iskolai helyzeteinket fogjuk vizsgálni.”
7-17 perc - Véleményvonal
Funkció: Eltérő álláspontok láthatóvá tétele.
Mit csinálnak a diákok?
4-5 állításnál elhelyezkednek a teljesen egyetértek - egyáltalán nem értek egyet vonalon.
Néhányan röviden indokolnak.
Mit tesz a facilitátor?
Nem keres helyes oldalt.
Kérdez: „Mi az oka annak, hogy ide álltál?” „Milyen tapasztalat alapján gondolod ezt?”
Példafelvetések
A mai diákok egészen másképpen tanulnak, mint a korábbi generációk.
A tanároknak többet kellene alkalmazkodniuk a mai diákokhoz.
A diákoknak kellene többet alkalmazkodniuk az iskolához.
A tanárnak nem kell mindig érdekesnek lennie ahhoz, hogy jó tanár legyen.
Egy diáknak joga van megkérdőjelezni azt, ahogyan a tanár tanít.
17-21 perc - Csoportok és témaválasztás
Funkció: Saját érdekeltség megteremtése.
Mit csinálnak a diákok?
4-5 fős csoportokat alakítanak.
Ha a véleményvonal utolsó állítása valóban szétszórja a csoportot, a csoportok kiindulhatnak a vonalon elfoglalt helyekből is. Ha így nagyon aránytalan létszámok jönnének létre, a facilitátor segít kiegyensúlyozni őket.
Választanak egy számukra érdekes konfliktustémát / produktumtípust.
Mit tesz a facilitátor?
Segít abban, hogy a csoportokban többféle nézőpont megjelenhessen.
21-32 perc - Hídtervezés
Funkció: Perspektívaváltás és konkrét problémamegoldás.
Mit csinálnak a diákok?
Elemzik a választott problémát.
Külön megfogalmazzák a tanár és a diák lehetséges szempontját.
Olyan megoldást dolgoznak ki, amely egyik félnek sem pusztán engedmény.
Mit tesz a facilitátor?
Kérdez: „Mi lehet a másik oldal logikája?” „Mitől lenne ez a megoldás mindkét fél számára elfogadható?”
32-40 perc - Bemutatók
Funkció: A különböző hidak megosztása.
Mit csinálnak a diákok?
Csoportonként kb. 1,5 percben bemutatják: probléma - tanár szempontja - diák szempontja - javasolt híd.
Mit tesz a facilitátor?
A közös mintákat emeli ki, nem rangsorolja a megoldásokat.
40-45 perc - Közös értékelés és hangnyom
Funkció: Reflexió és továbbvihető ötlet kijelölése.
Mit csinálnak a diákok?
Válaszolnak: mi lepett meg, mi volt nehéz a másik szempontjában?
Egy „Ezt továbbvinnénk” jelölést tesznek a számukra leginkább kipróbálható híd mellé.
Mit tesz a facilitátor?
Kérdez: „Mi kellene ehhez a tanártól? Mi kellene hozzá a diáktól?”
Elmondja, mi történik a megjelölt javaslatokkal.
FACILITÁCIÓ, BIZTONSÁG ÉS ADAPTÁCIÓ
6. Facilitátori kérdések
Mi ebben a helyzetben a diák szempontja?
Mi lehet ugyanebben a helyzetben a tanár szempontja?
Mi az, amit egyik fél sem lát jól a másikból?
Melyik része lehet valóban generációs különbség, és melyik inkább kommunikációs vagy szervezési?
Mi lenne olyan megoldás, amely egyik félnek sem csak engedmény?
Mi az, amit már holnap ki lehetne próbálni?
7. Mire figyeljen a facilitátor?
	Segíti a folyamatot, ha…
	Kerülendő…

	Konkrét helyzetekről beszél, nem generációs címkékről.
	A „boomer”, „mai fiatalok” stb. címkék tényként kezelése.

	Mindkét oldal szempontját külön megjeleníti.
	Minden konfliktust generációs különbséggel magyarázni.

	A humor nem válik életkor szerinti gúnyolódássá.
	A másik oldal karikatúraszerű bemutatása.

	A javaslatoknak konkrét kipróbálható eleme is van.
	Csak panaszként megfogalmazott produktum.


8. Biztonság és inklúzió
Nem kell személyes konfliktust vagy konkrét tanárt megnevezni.
Aki nem szeretne nagycsoportban megszólalni, lehet jegyző, rajzoló vagy ötletadó.
A generációs kategóriákat nem használjuk sértő címkézésre.
Lehet passzolni vagy más részvételi módot választani.
9. Dokumentálás és visszacsatolás
A „hidak” név nélkül fotózhatók és tematikusan rendszerezhetők.
A „Ezt továbbvinnénk” jelölést kapó 3-5 javaslat külön összegyűjthető.
A diákok később kapjanak visszajelzést arról, melyik ötlet került tanár-diák egyeztetésre vagy kipróbálásra.
10. Adaptáció
	Helyzet
	Javasolt módosítás

	Kisebb csoport
	Közös hídtervezés egyetlen témán.

	Nagyobb csoport
	Több párhuzamos témakártya és rövidebb bemutatók.

	Fiatalabb tanulók
	Konkrét kommunikációs helyzetek használata.

	Idősebb tanulók
	Szabályok, értékelés és tanulási kultúra mélyebb bevonása.

	Nincs projektor
	Videó helyett 2-3 rövid idézet vagy helyzetkártya.


DIÁKHANG közös minimum
	Önkéntes megszólalás • többféle részvételi mód • nincs elvárt „helyes válasz” • a facilitátor nem irányítja a véleményt • a tanulói gondolkodásnak marad dokumentálható nyoma • a továbbvitt felvetések visszacsatolást kapnak




Nyomtatható segédanyagok
Az alábbi oldalak külön is nyomtathatók és használhatók a műhelyhez.
A. Csoportfeladat-kártyák
Megjegyzés: az eredeti „boomer” megfogalmazás helyett a kártyákon érdemes az „idősebb generáció” kifejezést használni, hogy a humor ne váljon címkézéssé.
Tanári házirend - Ha a házirend a tanárokra is vonatkozna, milyen 5-7 szabály lenne benne?
Mit tudnál te tanítani egy idősebb generációnak? - Mini tanmenet + egy óra vázlata.
Mit tanulnál te az élet iskolájában? – Milyen tudást, tapasztalatot vagy életleckét tanulnál szívesen egy idősebb generációtól? Készítsetek mini tanmenetet és egy óra vázlatát.
Mit tanítanál egy fiatalabbnak? – Mit tudhat egy idősebb ember, amit érdemes lenne a fiataloknak megtanulni? Készítsetek mini tanmenetet és egy óra vázlatát.
Mit tanulnál szívesen egy idősebb generációtól? - Mini tanmenet + egy óra vázlata.
Tanár-diák szótár - Emojik, közhelyek, tipikus mondatok: mit jelenthetnek a másik félnek?
Storyboard - Egy tipikus tanár-diák kommunikációs félrecsúszás és lehetséges feloldása.
B. Hídlap
Probléma / helyzet: ______________________________
Diák szempontja: ______________________________
Tanár szempontja: ______________________________
A mi „hidunk”: ______________________________
Első kipróbálható lépés: ______________________________
C. Facilitátori gyorssegédlet
Címkék helyett kérdezz konkrét helyzetre.
Mindig kérdezz rá mindkét fél nézőpontjára.
Ne döntsd el, hogy „kinek kell alkalmazkodnia”.
A zárásban a kipróbálható híd legyen a hangnyom.

